பதப்பிரிப்பு: யாதனின் யாதனின் நீங்கியான் நோதல் அதனின் அதனின் இலன். இதன்பொருள் யாதனின் யாதனின் நீங்கியான்= ஒருவன் யாதொருபொருளின் யாதொருபொருளின் நீங்கினான்; அதனின் அதனின் நோதல் இலன்= அவன் அப்பொருளால் அப்பொருளால் துன்பம் எய்துதல் இலன். உரைவிளக்கம் அடுக்குக்கள் பன்மை குறித்து நின்றன. நீங்குதல்= துறத்தல். ஈண்டுத் 'துன்பம்' என்றது இம்மைக்கண் அவற்றைத் தேடுதலானும், காத்தலானும், இழத்தலானும் வருவனவும், மறுமைக்கட் பாவத்தான் வருவனவுமாகிய இருவகைத் துன்பங்களையுமாம். எல்லாப் பொருளையும் ஒருங்கே விடுதல் தலை. அஃதன்றி ஒரோவொன்றாக விடினும் அவற்றான் வரும் துன்பம் இலனாம் என்பது கருத்து. குறள்:342 (வேண்டின் உண்டாக) வேண்டினுண் டாகத் துறக்க துறந்தபி னீண்டியற் பால பல (02) பதப்பிரிப்பு வேண்டின் உண்டாகத் துறக்க துறந்த பின்